২৩ বছর বয়সি মিরেইয়া থাকেন বার্সেলোনা। পেশায় মডেল এই সুন্দরী খেতাব জয়ের পর একটি মন-গলানো বক্তব্য রাখেন। তিনি বলেন, ‘‘আমি বহিরাঙ্গে সুন্দর বলে এটা ভেবে নেওয়ার কোনও কারণ নেই যে আমার ভিতরটা সুন্দর নয়।’’ চূড়ান্ত বাছাই পর্বে প্রতিযোগিদের আলাদাভাবে জিজ্ঞাসা করা হয়েছিল যে তাঁরা কেন মনে করেন যে তাঁরা মিস ওয়র্ল্জ হওয়ার উপযুক্ত।
এই প্রশ্নের উত্তরে মিরেইয়া বলেছেন, ‘‘আমার এই খেতাব পাওয়া উচিত কারণ আমি নারীদের চারিত্রিক দৃঢ়তায় বিশ্বাস করি। আমার মনে হয় আমার ভিতরে কিছু একটা আছে আর আমি সব সময় আমার সেরা-টা দেওয়ার চেষ্টা করি। আমি বিশ্বাস করি সৌন্দর্যের একটা উদ্দেশ্য থাকা উচিত আর সেই ঐতিহ্যকেই আমি বহন করে নিয়ে যেতে চাই। পরস্পরকে সাহায্য করার মধ্যে দিয়েই সুখের সন্ধান পাব আমরা।’’
ফার্মাকোলজি নিয়ে স্নাতক মিস ওয়ার্ল্ড স্নাতকোত্তর পড়াশোনা করতে চান ‘নিউট্রিশন’ নিয়ে। এবছর প্রথম রানার-আপ হয়েছেন মিস রাশিয়া এবং দ্বিতীয় রানার-আপ মিস ইন্দোনেশিয়া। চতুর্থ ও পঞ্চম স্থানে রয়েছেন যথাক্রমে মিস লেবানন ও মিস জামাইকা।